text: EL PROPER CURS L'IPSE INICIA LA REUTILITZACIÓ DE LLIBRES DE TEXT | AMPA IPSE BLOC ... un espai per a la comunicació i per a la participació.
  1.-Material escolar(carpeta viatgera, carpeta classificadora, carpeta anelles, rotuladors, ceres, llapis,…):
  En lloc de comprar cada any el material escolar, el proper curs es substituirà el material que no estigui en condicions pel curs següent. El sistema encara no està completament definit, des de la comissió re reutilització de llibres s'ha proposat que els pares fem una tria del material que recuperem al juny i sol·licitar la compra del material defectuós al col·legi a través del llistat que ens facilita l'escola cada final de curs per fer la compra de llibres i roba escolar, afegint només un petit desglòs del material escolar fungible. La direcció de l'escola i el professorat estan acabant de perfilar el model.
  2.-Llibres de consulta (diccionaris, atles i llibres de lectura):
  De 3è a 6è de Primària tenim una sèrie de llibres que cada curs van passant de classe en classe i que és molt més pràctic que estiguin sempre en la mateixa classe. L'escola s'ha compromès que el proper curs els comprarà, i únicament farà pagar una quota de manteniment a les famílies que no els tinguin.
  Per la compra d'aquests diccionaris i atles l'escola ha presentat una sol·licitud de subvenció segons Ordre EDU123/2010 de 1 de març (DOG 5582 de 08/03/2010). Esperem que ens la concedeixin!.
  3.-Iniciar una campanya "NO EM RATLLIS" sobre els llibres pròpiament de text, no els llibres d'exercicis:
  Conscienciar el professorat i a l'alumnat perquè els llibres de text no es pintin, ni subratllin i s'hi ha de fer que sigui en llapis. Si en algun d'aquests llibres hi ha exercicis fer-los en un full a part. D'aquesta manera garantiríem que com a mínim els llibres de text es poguessin passar de germans a germans.
  Els objectius que es pretenen aconseguir són els següents:
  1. Pedagògics:
  – Fomentar la responsabilitat tenint cura del material escolar.
  – Fomentar la cooperació entre l'alumnat, les famílies i el professorat.
  – Consolidar valors de solidaritat i respecte als bens comuns.
  2. Ecològics:
  – Contribuir en la difusió de la cultura del reciclatge i reutilització de recursos.
  – Afavorir la cohesió social i l'equitat educativa.
  – Reduir la despesa familiar en concepte de llibres de text.
  – Millorar quantitativament i qualitativa recursos didàctics disponibles al centre.
  Esperem que aquestes actuacions siguin ben acceptades per part de tota la comunitat educativa (Direcció, mestres, alumnat i famílies) i que puguem comptar amb la col·laboració de tots per poder-la tirar endavant.